“ซีพี เฟรชมาร์ท” มอบหน้ากากอนามัย “ตลาดยิ่งเจริญ” ร่วมสู้ภัยโควิด-19
“ซีพี เฟรชมาร์ท” มอบหน้ากากอนามัย “ตลาดยิ่งเจริญ” ร่วมสู้ภัยโควิด-19
28 ธ.ค. 2563

นายณัฏฐชัย ถิรคุณพิสิษฐ์ รองกรรมการผู้จัดการอาวุโส บริษัท เจริญโภคภัณฑ์อาหาร จำกัด (มหาชน) หรือ CPF ร่วมส่งมอบหน้ากากอนามัยให้แก่ นายอริย ธรรมวัฒนะ เจ้าของตลาดยิ่งเจริญ เพื่อสร้างความมั่นใจให้กับทุกคนที่มาใช้บริการในตลาด ถึงมาตรการป้องกันโรคอย่างปลอดภัย จำนวนทั้งสิ้น 5,000 ชิ้น โดยมี นายสมบัติ วรสินวัฒนา ผู้อำนวยการเขตบางเขน พ.ต.ท.อนันต์ วรศาสตร์ รองกำกับป้องกันปราบปราม สถานีตำรวจนครบาลบางเขน พร้อมด้วยทีมเถ้าแก่น้อย สาขาวิภาวดี 64 ร่วมด้วย ณ ลานจอดรถ 3 ตลาดยิ่งเจริญ
ด้านนายสมบัติ วรสินวัฒนา ผู้อำนวยการเขตบางเขน กล่าวว่า สำนักงานเขตฯ ได้ร่วมกับ ซีพี เฟรชมาร์ท ตลาดยิ่งเจริญ และ สน.บางเขน แจกหน้ากากอนามัยให้กับพ่อค้า แม่ค้า เพื่อสร้างความมั่นใจให้ผู้บริโภค พร้อมรณรงค์ให้ประชาชนสวมหน้ากากอนามัยและเว้นระยะห่างทางสังคม ซึ่งเป็นไปตามนโยบายของภาครัฐ
นายณัฏฐชัย ถิรคุณพิสิษฐ์ รองกรรมการผู้จัดการอาวุโส ซีพีเอฟ กล่าวว่า ซีพี เฟรชมาร์ท ได้นำหน้ากากอนามัยมาแจกแก่พ่อค้าแม่ค้าในตลาดยิ่งเจริญ เพื่อสร้างความมั่นใจให้กับทุกคนที่มาใช้บริการในตลาด รวมถึงมาตรการป้องกันโรคที่ปลอดภัย ซึ่งในอนาคต บริษัทฯ จะร่วมกับภาครัฐจัดกิจกรรมอย่างต่อเนื่อง ร่วมฝ่าวิกฤตโควิด-19 ไปด้วยกัน
“กิจกรรมนี้ เป็นไปตามนโยบายของซีพีเอฟ ในการส่งมอบอาหารปลอดภัยสู่มือผู้บริโภค ซึ่งนอกจากกิจกรรมในชุมชนแล้ว ในช่วงของการระบาดรอบใหม่นี้ บริษัทฯ ได้ช่วยส่งเสริมเกษตรกรผู้เลี้ยงกุ้ง ด้วยการนำกุ้งซีพี แปซิฟิก คุณภาพสะอาด ปลอดภัย สดส่งตรงจากฟาร์มมาตรฐานมาจำหน่ายให้ประชาชนโดยตรง โดยไม่ผ่านตลาดกลาง เพื่อสร้างความเชื่อมั่นในการบริโภคอาหารทะเล” นายณัฏฐชัย กล่าว
นายอริย ธรรมวัฒนะ กรรมการบริหารตลาดยิ่งเจริญ กล่าวว่า ตลาดยิ่งเจริญมีการตรวจคัดกรองตลาดอย่างเป็นประจำ เช่น การตรวจแผงค้า ขณะนี้ทางตลาดได้ขอความร่วมมือผู้ค้าอาหารสดจากทะเล ร่วมกักตัว 14 วัน พร้อมทั้งกำชับทุกร้านค้าปฏิบัติตามมาตรการป้องกันโรคอย่างเคร่งครัด สวมหน้ากากอนามัยตลอดเวลา การขนย้ายสินค้าจะต้องบรรจุใส่ถุงและใส่ตะกร้าที่สะอาด จัดให้เป็นระเบียบ พร้อมจัดให้มีเจลแอลกอฮอล์ล้างมือให้บริการลูกค้าด้วย
ขณะที่ นางกาญจนา ลายน้ำเงิน เจ้าของแผงหมูเจ้ผึ้ง กล่าวว่า ทางร้านมีมาตรการให้พนักงานล้างมือด้วยน้ำสะอาดหรือเจลแอลกอฮอล์ทุกครั้ง พร้อมทั้งให้สวมหน้ากากอนามัยตลอดเวลา และห้ามรับประทานอาหารในร้าน ส่วนการดูแลสินค้า ทางร้านจะเข้มงวดการวางและบรรจุสินค้าต้องสะอาด เพื่อความปลอดภัยของผู้บริโภค วันนี้ต้องขอบคุณ ซีพี เฟรชมาร์ทที่นำหน้ากากอนามัยมอบให้พวกเรา เพื่อให้ทุกคนได้ป้องกันและดูแลตัวเอง
ทั้งนี้ ช่วงการแพร่ระบาดของโรคโควิค-19 ซีพี เฟรชมาร์ท มีมาตรการป้องกันการแพร่ระบาดของโรคในระดับสูงสุดอย่างต่อเนื่องและเข้มงวด ประกอบด้วย 1.ใช้น้ำยาทำความสะอาดร้านและจุดสัมผัส เช่น ประตู ตู้แช่สินค้า ตะกร้า เป็นประจำทุก 2 ชั่วโมง 2.พนักงานในร้านต้องล้างมืออย่างสม่ำเสมอ 3.พนักงานใส่หน้ากากอนามัยเวลาปฏิบัติงานในร้าน 4.พนักงานสวมถุงมือระหว่างปฏิบัติงาน โดยเฉพาะการสัมผัสกับสินค้า 5.ทุกสาขาจัดเตรียมแอลกอฮอล์เจลให้ลูกค้าล้างมือก่อนเข้าร้าน
6.ร้านเตรียมถาดใส่เงิน และทำความสะอาดเหรียญและธนบัตรก่อนเก็บ 7.รณรงค์เรื่อง Social Distancing ให้ลูกค้ารักษาระยะห่าง ในการเข้าแถวชำระสินค้า 8.ส่งเสริมการจ่ายเงินผ่านระบบด้วย True Money Wallet และ 9.ซีพี เฟรชมาร์ท
นอกจากนี้ยังมีการบริการสั่งสินค้าออนไลน์และจัดส่งตรงถึงบ้านฟรีไม่มีขั้นต่ำ เพื่อลดความกังวลลูกค้าในการออกมาซื้อสินค้านอกบ้านอีกด้วย